Et flertal på minimum 15 politikere fra Venstre og Konservative i Vesthimmerlands Kommune vil tilbyde den tidligere skoleleder Kaare Maul fra Strandby Skole et forlig efter den omstridte fyring sidste efterår. Tidligere i denne uge foreslog et mindretal af S, R, SF og Borgerlisten, at kommunen også sendte en undskyldning af sted til Kaare Maul. Ligeledes foreslog de fire partier, at kommunaldirektør Mogens Kristensen og forvaltningschef Freddy Nederby en tjenstlig påtale, men formentlig bliver ingen af disse to forslag til noget. Byrådet drøfter her til eftermiddag sagen som et lukket punkt på byrådsmødets dagsorden. Se mere om byrådets beslutning i aftenens udsendelse 19.30.

Opsummering:
Et borgerligt flertal vil tilbyde den fyrede skoleleder fra Strandby Skole Kaare Maul et forlig, men der er ingen undskyldning eller påtale på vej.